section_heading: Intervencija i povlačenje UN-a i SAD-a
paragraph_text: General Aidid se protivio snagama Ujedinjenih naroda u zemlji što je dovelo do napada na pakistanske mirovne snage tj. 24 mrtvih. Zbog toga je SAD ucijenio njegovu glavu na 25.000 USD te ga se pokušalo uhititi i suditi mu za ratne zločine. Dana 3. listopada 1993. godine američki predsjednik Bill Clinton je u Somaliju poslao elitne snage Delta Force i The Rangers kako bi uhitili nekoliko dužnosnika Aididove milicije na području Mogadishua kojeg je diktator kontrolirao. Tehnički gledano operacija je bila uspješna jer je uhvaćeno nekoliko visoko pozicioniranih osoba ali nije u potpunosti izvedena kako je planirano. U sukobu između domaće gerile i stranih oružanih snaga poginulo je između 500 i 1.500 Somalaca a s druge strane 18 američkih i jedan malajski vojnik. Također, oboren je jedan američki jurišni helikopter UH-60 Black Hawk te je njegov pilot Michael Durant bio 11 dana zatočen kao ratni zarobljenik. Pilot je kasnije u svojim memoarima napisao da je vidio generala Aidida iza kamermana koji ga je tokom zatočeništva snimao za potrebe reportaže. Rezultat svega bio je da su se ubrzo nakon Ujedinjenih naroda iz Somalije 1995. godine povukle i oružane snage SAD-a.